Άδωνις Ιδαλίου

Ο **Αθλητικός Καλλιτεχνικός Σύλλογος Άδωνις Ιδαλίου **(ή ο **Άδωνις Ιδαλίου**) είναι κυπριακός αθλητικός και καλλιτεχνικός σύλλογος από το Δάλι της επαρχίας Λευκωσίας. Ιδρύθηκε το 1956. Στο αθλητικό τομέα διατηρεί ποδοσφαιρική ομάδα και στο καλλιτεχνικό τομέα έχει θεατρική ομάδα. Χρώματα της ομάδας είναι το πράσινο και το άσπρο.

## Ίδρυση
Ο Άδωνις Ιδαλίου ιδρύθηκε το 1956. Στόχος ίδρυσης του σωματείου είναι η υγιής απασχόληση της νεολαίας καθώς και η διατήρηση και προβολή των πολιτιστικών αξιών και παραδόσεων της Κύπρου. Ιδρυτές του συλλόγου ήταν ο Κυριάκος Μιληκούρης και ο Σταύρος Θεοδώρου, οι οποίοι έκαναν την πρώτη εξόρμηση για εγγραφή μελών την άνοιξη του 1956.

## Ποδόσφαιρο
Ο Άδωνις είναι ιδρυτικό μέλος της Ποδοσφαιρικής Ομοσπονδίας Επαρχίας Λευκωσίας (ΠΟΕΛ) Το 1976 εντάχθηκε στην Κυπριακή Ομοσπονδία Ποδοσφαίρου ως ομάδα Γ΄ κατηγορίας.

### Περίοδος 1976-1979
Στην πρώτη παρουσία του στις διοργανώσεις της ΚΟΠ, ο Άδωνης τερμάτισε στην τρίτη θέση του πρωταθλήματος Γ΄ κατηγορίας 1976-77. Την επόμενη περίοδο κατέκτησε το πρωτάθλημα και προβιβάστηκε στη Β΄ κατηγορία. Στην πρώτη του παρουσία στο πρωτάθλημα Β΄ κατηγορίας, την περίοδο 1978-79, τερμάτισε στην τρίτη θέση. Η θέση αυτή ήταν η υψηλότερη που κατέκτησε στις διοργανώσεις της ΚΟΠ.



### Δεκαετία 1980-1989
Ο Άδωνις συμμετείχε για πέντε συνεχόμενες χρονιές στη Β΄ κατηγορίας, έως την περίοδο 1983-84 που τερμάτισε στην προτελευταία θέση και υποβιβάστηκε. Την επόμενη περίοδο κατακτά το πρωτάθλημα Γ΄ κατηγορίας για δεύτερη φορά στην ιστορία του και επιστρέφει στη Β΄ κατηγορία, στην οποία παραμένει για άλλες πέντε περιόδους. Υποβιβάζεται την περίοδο 1988-89.




### Δεκαετία 1990-1999
Ο Άδωνις παρέμεινε στη Γ΄ κατηγορία για πέντε περιόδους. Την περίοδο 1993-94 υποβιβάστηκε στη Δ΄ κατηγορία για πρώτη φορά στην ιστορία του. Παρέμεινε στην κατηγορία αυτή για τρεις περιόδους, έως την περίοδο 1996-97 που κατέκτησε το πρωτάθλημα και την άνοδο για τη Γ΄ κατηγορία.



### Δεκαετία 2000-2009
Την περίοδο 2000-01 τερμάτισε στη δεύτερη θέση του πρωταθλήματος Γ΄ κατηγορίας και επέστρεψε στη Β΄ κατηγορία. Ωστόσο, την επόμενη περίοδο τερμάτισε στην τελευταία θέση και υποβιβάστηκε στη Γ΄ κατηγορία, στην οποία συνέχισε για οκτώ περιόδους.



### Δεκαετία 2010-2019
Την περίοδο 2009-10 τερματίζει στη δεύτερη θέση του πρωταθλήματος και προβιβάζεται στη Β΄ κατηγορία. Την επόμενη περίοδο τερμάτισε στην τελευταία θέση και υποβιβάστηκε στη Γ΄ κατηγορία. Την περίοδο 2013-14 τερμάτισε στην προτελευταία θέση και υποβιβάστηκε στη Δ΄ κατηγορία. Την ίδια περίοδο έφτασε μέχρι τον τελικό του κυπέλλου Κύπρου Γ΄-Δ΄ κατηγορίας και κατέκτησε το τρόπαιο κερδίζοντας στον τελικό την πρωταθλήτρια ομάδα της Γ΄ κατηγορίας 2013-14, Ελπίδα Ξυλοφάγου, με 2-0.

Την περίοδο 2014-15 τερμάτισε στην όγδοη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Ωστόσο, αποχώρησε πριν από την έναρξη του πρωταθλήματος λόγω οικονομικών προβλημάτων αναστέλλοντας τη λειτουργία του.
Το 2016 η ποδοσφαιρική ομάδα του Άδωνη επαναδραστηριοποιήθηκε και συνέχισε στις διοργανώσεις της ΕΠΕΛ.





### Δεκαετία 2020-2029

Την χρονιά 2020-2021 η πανδημία του κορωνοϊού δεν επέτρεψε την διεξαγωγή του πρωταθλήματος ένταξης και η διαδικασία για ένταξη στην Επίλεκτη κατηγορία ΣΤΟΚ 2021-22 έγινε με κλήρωση. O Άδωνις ήταν μια απο τις ομάδες που εξασφάλισαν την άνοδο τους στην Επίλεκτη κατηγορία ΣΤΟΚ 2021-22 μέσα απο αυτή την διαδικασία. Τερμάτισε στην 11η θέση του Α'Ομίλου και υποβιβάστηκε στα αγροτικά πρωταθλήματα της ΕΠΕΛ. Το 2024 εξασφάλισε μέσα από το πρωτάθλημα ένταξης ξανά την άνοδο του στην Επίλεκτη κατηγορία ΣΤΟΚ για την περίοδο 2024-25.Τερμάτισε στην 14η θέση του πρωταθλήματος και υποβιβάστηκε. Συνεχίζει στις διοργανώσεις της ΕΠΕΛ.

### Τίτλοι-Διακρίσεις
* Γ΄ Κατηγορία:
** Πρωταθλητής (2): 1978, 1984

* Δ΄ Κατηγορία:
** Πρωταθλητής (1): 1997

*Κύπελλο Κύπρου Γ΄ – Δ΄ κατηγορίας:
**Κυπελλούχος (1): 2014

*Πρωτάθλημα ΠΟΕΛ
**Πρωταθλήτρια (3): 1967, 1972, 1976

*Κύπελλο ΠΟΕΛ
**Κυπελλούχος (1): 1968

## Πολιτιστικός όμιλος
Ο Άδωνις Ιδαλίου διαθέτει ερασιτεχνική θεατρική ομάδα. Κάθε χρόνο διοργανώνει το φεστιβάλ «Αδώνεια» σε στάδιο στο Δήμο Ιδαλίου, στο οποίο παρευρίσκονται χιλιάδες κόσμου από όλη την Κύπρο. Διοργανώνει επίσης μουσικοχορευτική βραδιά, θεατρικές παραστάσεις, μουσικές παραστάσεις, εκθέσεις φωτογραφίας και αναβίωσης ηθών και εθίμων της Κύπρου.

## Παραπομπές


## Βιβλιογραφία
*

## Πηγές
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1956
Κατηγορία:Ποδοσφαιρικές ομάδες Κύπρου (ανδρών)
Κατηγορία:Δάλι